שדה ח'ורייס

[שמאל|ממוזער|249px|'''מקור''': [עראמקו הסעודית דרך מינהל המידע האמריקאי לאנרגיה, כפי שמופיע בבלוג Petroleum Insights; **תיאור**: מפת שדות הנפט (בירוק) והגז (באדום) של ערב הסעודית  ]]
**שדה ח'ורייס** (בערבית: **حقل خريص** – בתעתיק מדויק: **חקל ח'ריץ**; באנגלית: **Khurais field**) הוא שדה נפט  הממוקם במחוז משנה אל-חסא של מחוז א-שרקייה בערב הסעודית, ממערב לשדה הנפט הגדול בעולם, גוואר. ב-10 ביוני 2009 החלה הזרמת נפט מח'ורייס במסגרת מגה פרויקט של עראמקו הסעודית (בעלת כל נכסי הנפט בממלכה), בעלות של 10 מיליארד דולר, שנועד להגדיל את כושר תפוקת הנפט של הממלכה ל-12 מיליון חביות ביום (ח/י) כדי לענות על צורכי הביקוש העולמי העתידי. "הפרויקט להגדלת התפוקה בח'ורייס", כפי שהוא מכונה, כלל בנוסף לשדה ח'ורייס, את פיתוחם של שני שדות נפט קטנים יותר הסמוכים לו - אבו ג'יפן ומזאליג'. הפרויקט הוסיף 1.2 מיליון ח/י לכושר יצוא הנפט של הממלכה ולכושר הפקת הנפט הסעודי הקל (Arab Light Crude) בעל API °32 לערך, באמצעות מתקן מרכזי חדיש לעיבוד נפט (central processing facility, המספק מתקנים לעיבוד ולייצוב נפט גולמי), הגדול מסוגו בממלכה. ח'ורייס הגיע לכושר תפוקה בר קיימא מקסימלי ב-2010. בנוסף להפקת נפט בעל איכות גבוהה, ניתן להפיק ממנו גם כ-450 מיליון רגל מעוקבת (ר"ק) סטנדרטית ליום של  (עבור מתקן גז בשדקום, شدقم) ו-80,000 ח/י תעבית (קונדנסט) נוזלי גז טבעי (עבור מתקן גז בינבוע, ينبع). מתקן גז תוכנן לעבד גז נלווה שמופק בשלושת השדות למוצרי גז טבעי נוזלי (LNG) ול לשיווק.

בשדה ח'ורייס קיימים 4 מתקני הפרדה בין נפט לגז (Gas Oil Separation Plants - GOSPs), ובשני השדות הסמוכים לו מתקן אחת בכל אחד מהם.

במסגרת הפרויקט הוגדל, בין היתר, "המתקן לטיפול במי ים בקוריה" (محطة معالجة مياه البحرفي القُريةَّ) והונח צינור להובלתן של 2 מיליון חביות ליום של מי ים (מן המפרץ הפרסי) מטופלים לצורך הזרקתם אל תוך שדה ח'ורייס כדי לשמור על הלחצים במאגרים. כמו כן, נבנה מכל חדש לאחסון נפט גולמי בעל קיבולת של למעלה מ-840,000 חביות (בשדה ישנם 2 מכלי אחסון נוספים). מבין התשתיות נקדחו 420 בארות, נסלל מסלול המראה, ונבנו מתקני מגורים וקומפלקס תעשייתי. הפרויקט העסיק 26 קבלנים, 106 קבלני משנה ו-28,000 עובדים.

הפקה ניסיונית בח'ורייס החלה ב-1963 אך השדה מעולם לא פותח באופן מלא עד שנות ה-2000.

ב-14 בספטמבר 2019 הותקף השדה בשל המעורבות הסעודית במלחמת האזרחים בתימן, גורמים בממשל האמריקאי העלו טענה לפיה עמדה איראן מאחורי התקיפה

## ראו גם
*שדה גוואר
*שדה ספאנייה
*עראמקו הסעודית
*מפיקת נדנדה
## קישורים חיצוניים

* Saudi Aramco, Annual Review 2009, company's website
* Saudi Aramco, Annual Review 2010, company's website
* Jacinta Moran, Saudi Arabia pledges to fill oil supply gap amid Libyan unrest, **The Barrel** (Platt's oil blog), 24 February 2011
* "Saudi Aramco Khurais Mega Project, Khurais, Saudi Arabia", hydrocarbons-technology.com
* "Khurais ", EPCengineer portal, [article upated on] 21 March 2012
* Robert F. Worth, "Khurais Oil Field Journal: Saudi Oil Project Brings Skepticism to the Surface", **The New York Times**, 1 July 2008
*"Saudi Aramco Starts Production from Khurais Oil Field…", **Energy Business Review (EBR)**, 11 June 2009
* Christopher Helman, "The World's Biggest Oil Reserves", **Forbes**, 21 January 2010, In Depth: The Top 10 Oil Fields of the Future No. 7 – Khurais
* Jamsheed Din, "World's Largest Seawater Plant Helps Keep the Oil Flowing", **Dimensions International**, [no date]

* "حقل خريص", المعرفة [ללא תאריך]
## הערות שוליים

ח'ורייס
קטגוריה:מגה-פרויקטים